સિરિયલ એટલે ધાન. ઘઉં, ચોખા, જુવાર, ઓટ્સ અને મકાઈ વગેરે પ્રકારના ધાનને પ્રોસેસ કરીને સીધા ખાવાના ઉપયોગમાં લઈ શકાય એવાં બનાવવામાં આવે છે. મોટા ભાગે આ સિરિયલ્સ દૂધ જોડે ઉપરથી ફ્રૂટ્સ અથવા ડ્રાયફ્રૂટ્સ નાખીને ખાવાના ઉપયોગમાં લેવામાં આવતાં હોય છે. ઓટ્સ ઓટમીલ, ઓટબ્રાન અને રોલ્ડ ઓટ્સ જેવા અલગ-અલગ પ્રકારમાં મળતા હોય છે, જ્યારે મ્યુસલી રોલ્ડ ઓટ્સ અને કોર્ન તથા રાઇસ ફ્લેક્સનું મિશ્રણ હોય છે, જેમાં ડ્રાયફ્રૂટ અને નટ્સ પણ હોય છે. એને બીજા બધા ફ્લેક્સ જેવા કે કોર્નફ્લેક્સ, રાઇસ ફ્લેક્સ, વ્હીટ ફ્લેક્સની જેમ જ સીધા ગરમ દૂધમાં નાખીને ખાવામાં આવે છે.